На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о другом ребалансу буџета општине Гаџин Хан за 2023. годину (,,Службени лист града Ниша, број 122/2022,34/2023 и 65/2023) и предлога Службе за буџет, финансије и пореску администрацију број 400-599/23-IV/01 од 11.07.2023. године,

Општинско веће општине Гаџин Хан на седници одржаној 11. јула 2023. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о другом ребалансу буџета општине Гаџин Хан за 2023. годину (“Службени лист града Ниша” број 122/2022, 34/2023 и 65/2023):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 58.**

 **Економска класификација 499000 - Средства резерве,**

**ОДОБРАВАЈУ СЕ** средства у износу од **400.000,00** динара (четиристотинехиљададинара) Туристичкој организацији општине Гаџин Хан за ангажовање агенције за реализацију пројекта.

:

1. Средства из тачке 1. овог предлога распоређују се у оквиру:

**Раздео 5**

**Програм 15 – ЛОКАЛНА САМОУПРАВА**

**Програмска активност 1502-0002 – Промоција туристичке понуде**

**Функционална класификација 473 – Туризам**

**Позиција 132**

**Економска класификација 423000- Услуге по уговору**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о другом ребалансу буџета општине Гаџин Хан за 2023. годину и финансијског плана Туристичке организације општине Гаџин Хан утврђено је да на економској класификацији 423500-Стручне услуге нису планирана средства за ове намене.

Општина Гаџин Хан је закључила Уговор о додели средстава број 400-251/2023-I од 27.06.2023. године са Кабинетом министра без портфеља задуженим за координацију активности и мера у области односа са дијаспором (њихов број 401-01-15/2023 од 28.06.2023.године).

Наведеним уговором се, на основу Програма финансијске подршке, мера и активности у области очувања и јачања односа Републике Србије и дијаспоре кроз организацију кампова за младе из дијаспоре и региона у 2023.години, има за циљ очување, јачање и остваривање веза Републике Србије и дијаспоре и Срба у региону, очување српског културног, етничког и верског идентитета код младих путем организације кампова у којима млади из дијаспоре и региона остварују контакте између себе кроз одржавање културно уметничких активности посебно турнеја културно уметничких друштава, спортских активности и активности упознавања са природним одликама Републике Србије и афирмације привреног потенцијала градова и општина у функцији подстицаја и повратка у Републику Србију.

Уговорне стране су сагласно утврдиле да укупни трошкови реализације мера и активности под називом: Мере подршке организацији еколошко-образовних кампова за младе из дијаспоре и региона општине Гаџин Хан износе 3.900.000,00 динара, од чега Кабинет министра без портфеља додељује средства финансијске подршке у износу од 3.500.000,00 динара, а општина Гаџин Хан 400.000,00 динара. Пројекат се реализује 07.08.2023.-09.08.2023. и 26.09.2023.-27.09.2023.године. Државе из којих долазе млади из региона и дијаспоре су: Француска, Аустрија, Немачка, Босна и Херцеговина, Црна Гора, Македонија, Бугарска и Румунија.

Укупан буџет мера и активности од 3.900.000,00 динара разврстан је на следеће трошкове:

1. Менаџер пројекта – економска класификација 423500-износ **265.200,00**
2. Трошкови предавача, припреме материјала за семинар, помоћно и техничко особље (агенција) – економска класификација 423500-**600.000,00**
3. Припрема материјала за публикацију (агенција) – економска класификација 423500-**450.000,00**
4. Штампање публикације – економска класификација 423400- **720.000,00**
5. Припрема материјала за зборник радова (агенција) – економска класификација 423500-**300.000,00**
6. Штампање зборника радова – економска класификација 423400-**420.000,00**
7. Трошкови смештаја учесника – економска класификација 423900- **370.000,00**
8. Трошкови исхране учесника – економска класификација 423900-**585.000,00**
9. Набавка рукавица, пластичних врећа и штампање мајци – економска класификација 426900- **84.000,00**
10. Трошкови превоза – економска класификација 423900-**105.800,00**

Ставка 3. - Припрема материјала за публикацију (агенција) – економска класификација 423500-450.000,00 динара финансираће се из извора 07-Трансфери од других нивоа власти у износу од 50.000,00 динара и из извора 01 – Приходи из буџета у износу од 400.000,00 динара

Припрема материјала за публикацију обухвата ауторске фотографије Суве планине, припрему текста, лекторисање, превод на енглески, прелом текста и осталу припрему за штампу. Ангажовала би се агенција која није у систему ПДВ-а у укупној вредности 450.000,00 динара.

30.06.2023.године Кабинет министра без портфеља је уплатио 3.500.000,00 динара.

Пројекат ће се реализовати преко Туристичке организације Гаџин Хан.

Из свега горе наведеног средства се издвајају из текуће буџетске резерве.

Број: 06-400-273/23-III

У Гаџином Хану, 11.07.2023.године

 ПРЕДСЕДНИК

 ОПШТИНСКОГ ВЕЋА

 Милисав Филиповић